open-index/open-wikipedia-markdown huggingface dataset:
წმ. (მრავალმნიშვნელოვანი)

აბრევიატურა **წმ.** შეიძლება ნიშნავდეს შემდეგს:

* წმ. — დროის საზომი ერთეულის „წამის“ შემოკლება;
* წმ. — „წმინდა“ს შემოკლება.
აკილი

**აკილი** (; ) — უდიდესი კუნძული ირლანდიის სანაპირო ზოლში. მდებარეობს მეიოს საგრაფოში, კონაქტის პროვინციაში. მისი მოსახლეობა შეადგენს 2569 ადამიანს (2011), ხოლო ფართობი არის 148 კმ². აკილი კუნძულ ირლანდიასთან დაკავშირებულია მაიკლ დეივიტის ხიდით. პირველად ხიდი აიგო 1887 წელს, 1949 წელს იგი ახალმა ნაგებობამ ჩაანაცვლა, ხოლო დღეს არსებული ხიდი 2008 წელს აიგო. კუნძულის მთავარი დასახლებული პუნქტებია: აკილ-საუნდი, დუახი, დუნივერი და დუეგა.

მიჩნეულია, რომ აკილზე პირველი დასახლებები, დაახლოებით, ძვ. წ. 3000 წელს გაჩნდა. ირლანდიის დიდ შიმშილობამდე მოსახლეობის რაოდენობა 6000 ადამიანს აღწევდა.

კუნძულის 87 % ტორფიანი ჭაობითაა დაფარული. აქ მდებარეობს გელური ფეხბურთის ერთი მოედანი და ორი სკოლა.

აკილის 600-მდე მოსახლისთვის მშობლიური ენა ირლანდიურია.

## რესურსები ინტერნეტში
* Colaiste Pobail Acla students project on the Achill area
* Achill Island Maritime Archaeology Project
* საიტი ტურისტებისთვის

## სქოლიო
კატეგორია:ირლანდიის კუნძულები
კატეგორია:ატლანტის ოკეანის კუნძულები
კატეგორია:გელტახტი ადგილები მეიოს საგრაფოში
კატეგორია:კუნძულები ანბანის მიხედვით
ქეი-ხოსროვ II

**გიიას ად-დინ ქეი-ხოსროვ II** () — ალაედინ ქეიყუბადის შვილი, რუმის სულთანი 1237–1246 წლებში, გარდაცვალებამდე.

1226 წელს, ქეიყუბადმა ახლად ანექსირებული ერზინჯანი  ქეი-ხოსროვ II-ს გადასცა.
1236-1237 წლებში, მონღოლებმა ქართველთა დახმარებით გაანადგურეს ანატოლიის ტერიტორიის ნაწილი, სივასიდან მალათიამდე. მას შემდეგ, რაც მონღოლთა ჯარი გაუჩინარდა, ქეიყუბადი საქართველოში გადავიდა, ამის მიზეზი კი მონღოლთა ქართველი მოკავშირეების დასჯა იყო. თურქთა არმიის საქართველოში შესვლის შემდეგ, რუსუდან დედოფალმა ქეი-ხოსროვ II-ს მშვიდობის სანაცვლოდ საკუთარი შვილზე — თამარზე (გურჯი-ხათუნი) დაქორწინება შესთავაზა. ქორწინება 1240 წელს შედგა. 

1237 წელს, ალაედინ ქეიყუბადის გარდაცვალების შემდეგ, ქეი-ხოსროვ II-მ, ანატოლიის ამირების მხარდაჭერით თავი რუმის სულთნად გამოაცხადა. 1241 წელს, მან დიარბაქირი დაიპყრო. 

## ქოსე-დაღის ბრძოლა
1243 წლის ზამთარში, მონღოლებმა ერზურუმს შეუტიეს, ქალაქი ალყის გარეშე დაეცა. ამის შემდეგ, ისინი გაზაფხულზე რუმის სასულთნოს დაპყრობისთვის ემზადებოდნენ. მტერთან შესაბრძოლებლად, ქეი-ხოსროვ II-მ მოკავშირეებისგან და ვასალებისგან ჯარი შეკრიბა. მისი არმია სივასში შეიკრიბა. 1243 წლის 26 ივნისს, ისინი მონღოლებს ქოსე-დაღის უღელტეხილზე შეხვდნენ. მონღოლთა არმიამ სელჩუკებს დაანახა, რომ თითქოს ისინი უკან იხევდნენ, მაგრამ ამ დროს, მათ ალყაში მოაქციეს სელჩუკთა არმია. ქოსე-დაღის ბრძოლაში სელჩუკები სასტიკად დამარცხდნენ. დამარცხებულმა ქეი-ხოსროვ II-მ ზავი ითხოვა. რუმის სასულთნო მონღოლების მოხარკედ იქცა. ამასთანავე, სულთანმა სივასი, ერზინჯანი და კაისერი დაკარგა. 

## მონეტები
აღსანიშნავია, ქეი-ხოსროვ II-ის დირჰამის მონეტა, რომელზეც მზე და ლომია გამოსახული. ამ გამოსახულებებს რამდენიმე ახსნა აქვს. ერთნი ვარაუდობენ, რომ ეს გამოსახულებები ლომის თანავარსკვლავედს, ქეი-ხოსროვის მეუღლის, თამარის ზოდიაქოს ნიშანს აღნიშნავენ, ხოლო მეორენი მიიჩნევენ, რომ ლომის სიმბოლო სულთანს აღნიშნავს, ხოლო მზე — თამარს.

## ლიტერატურა
* 
* 
* 
* 

## რესურსები ინტერნეტში
* 

## სქოლიო
კატეგორია:რუმის სულთნები
კატეგორია:გარდაცვლილი 1246
კატეგორია:დაბადების წელი უცნობია
საბჭოთა ოკუპაციის დღე

[მინი|300პქ|[საბჭოთა ოკუპაციის მუზეუმი თბილისში]]
**საბჭოთა ოკუპაციის დღე** 2011 წლიდან აღინიშნება საქართველოში ყოველი წლის 25 თებერვალს.

## ისტორია 
1921 წლის 15 თებერვალს საქართველოში წითელი არმიის ნაწილები შეიჭრა, დაიწყო საბჭოთა რუსეთ-საქართველოს ომი. 25 თებერვალს წითელი არმიის დანაყოფებმა თბილისი აიღეს და ქვეყანაში კომუნისტური მმართველობა დამყარდა, ჩამოყალიბდა საქართველოს საბჭოთა სოციალისტური რესპუბლიკა. საქართველოს საბჭოთა რესპუბლიკის ჩამოყალიბების ინიციატორი იყო ფილიპე მახარაძე, რომელმაც წითელი არმიის მიერ საქართველოს დაპყრობის შემდეგ დაიკავა საქართველოს სსრ-ის ცენტრალური აღმასრულებელი კომიტეტის (ცაკ-ის) თავმჯდომარის, სახალხო კომისართა საბჭოსა და შემდეგ ამიერკავკასიის სოციალისტური ფედერაციული საბჭოთა რესპუბლიკის ცენტრალური აღმასრულებელი კომიტეტის თავმჯდომარის თანამდებობები.

## თანამედროვეობა 
საქართველოს პარლამენტმა კანონი „საქართველოს საბჭოთა ოკუპაციის შესახებ“ მიიღო 2010 წლის 21 ივლისს (მომხრე 87 დეპუტატი 110-დან). ოკუპაციის დღე პირველად აღინიშნა 2011 წლის 25 თებერვალს. ამ დღეს საქართველოში ეშვება ყველა სახელმწიფო დროშა და ცხადდება წუთიერი დუმილი. საქართველოს გარდა ოკუპაციის დღე აღინიშნება ლატვიასა და მოლდოვაში (ინიციატივა უარყვეს). 

2006 წლიდან თბილისში მოქმედებს საბჭოთა ოკუპაციის მუზეუმი. მუზეუმში დაცულია დამოუკიდებელი საქართველოს ბოლშევიკური რუსეთის მიერ ოკუპაცია-ანექსიისა (1921 წლის თებერვალი-მარტი) და ანტისაოკუპაციო, ეროვნულ-განმათავისუფლებელი მოძრაობის (1921-1990) ისტორიის ამსახველი მნიშვნელოვანი დოკუმენტური და ფოტომასალა, აგრეთვე, აღნიშნული მოძრაობის თვალსაჩინო მოღვაწეთა მემორიალური ნივთები და მათ მოღვაწეობასთან დაკავშირებული მასალა.

## იხილეთ აგრეთვე 
* რუსეთ-საქართველოს ომი (1921)
* საბჭოთა ოკუპაციის მუზეუმი

## სქოლიო
კატეგორია:საქართველოს ისტორია
კატეგორია:საქართველოს სამხედრო ისტორია
კატეგორია:საქართველოს პოლიტიკა
საქართველოს სავიზო პოლიტიკა

საქართველოს ვიზიტორები უნდა მიიღონ ვიზა საქართველოს დიპლომატიურ მისიებში, თუ ვიზიტორი მოქალაქეა იმ ქვეყნის, სადაც ვრცელდება საქართველოს სავიზო პოლიტიკა. ყველა ვიზიტორს ესაჭიროება შესასვლელად პასპორტი (ევროკავშირის მოქალაქეებს შეუძლიად გამოიყენონ პირადობის ელექტრონული მოწმობა (ID)), რომელიც ძალაშია 3 თვის განმავლობაში.

## სავიზო პოლიტიკის რუკა 
[thumb|center|800px|[საქართველოს სავიზო პოლიტიკა]]

## სავიზო პოლიტიკა 
2014 წლის 1 სექტემბერს საქართველოში ამოქმედდა ახალი სავიზო პოლიტიკა. განისაზღვრა იმ ქვეყნების სია, რომელთა მოქალაქეებს (მოქალაქეობის არმქონე პირებს) მოკლევადიანი ვიზიტების შემთხვევაში, საქართველოში უვიზოდ შემოსვლის უფლება აქვთ.

ვიზისგან გათავისუფლებულ ქვეყნების მოქალაქეებს უფლება აქვთ მაქსიმუმ ერთი წლის განმავლობაში იმყოფებოდნენ საქართველოს ტერიტორიაზე. აფრიკის და აზიის მოქალაქეებს (გარდა აღმოსავლეთი ტიმორისა) გაიცემა მრავალჯერადი ვიზები, რომელიც მოქმედებს 30 დღის განმავლობაში 120-დღიანი ვადიდან. სხვებისთვის, ვიზა ძალაშია 90 დღის განმავლობაში 180-დღიანი ვადიდან. სია ქვეყნების, რომლის მოქალაქეებს უფლება აქვთ უვიზოდ შესვლა საქართველოში აღარ არის გათვალისწინებული ახალი კანონით, ეს განისაზღვრება საქართველოს მთავრობის ცალკე განკარგულებით. ქვეყნების სიაში ხელახლა დაამტკიცას 2015 წლი 9 ივნისს, ასევე ის ქვეყნები, რომლებიც ამოიღეს 2014 წლის სექტემბერში, რომლებიცაა: ბოლივია, კუბა, დომინიკა, გვატემალა, ერაყი, პარაგვაი, პერუ, სენტ-კიტსი და ნევისი, სენტ-ლუსია, სურინამი, ტრინიდადი და ტობაგო, არ იყო აღდგენილი ახალ სიაში.

შემდეგი ქვეყნების და ტერიტორიების მოქალაქეებს შეუძლიათ ეწვიონ საქართველოს უვიზოდ ერთი წლის განმავლობაში:

1 — შეიძლება პირადობის ელექტრონული მოწმობის (ID card) გამოყენებით შესვლა.
2 — ვრცელდება ბერმუდის კუნძულების, ბრიტანეთის ვირჯინის კუნძულების, კაიმანის კუნძულების, ფოლკლენდის კუნძულების, გიბრალტარის და ტერქსისა და კაიკოსის კუნძულების მიერ გაცემულ პასპორტებზეც.

უვიზო პოლიტიკა ასევე ვრცელდება:
* ქართული დიასპორის წევრებზე, რომლებიც არიან მოქალაქეები ამ ქვეყნების, წინააღმდეგ შემთხვევაში, მოითხოვება ვიზა არა უმეტესი 30 დღით.
* გაერთიანებული ერების ორგანიზაციის საშვის მფლობელებს ერთი წლის განმავლობაში.
* საქართველოში ლტოლვილის სტატუსის მინიჭებულ მქონე პირებისთვის.
* დიპლომატიური და ოფიციალური/სამსახურეობლივი პასპორტებისთვის: ჩინეთი, ეგვიპტე, გაიანა, ინდონეზია, ირანი და პერუ.

### ონლაინ ვიზა 
2015 წლის თებერვალში საქართველომ გაუშვა ელექტრონული ვიზის პორტალი (e-Visaa), რომელიც საშუალებას აძლევს მოქალაქეებს საზღვარგარეთ, რომლებსაც ესაჭიროა ვიზა, ამის გაკეთება საქართველოს დიპლომატიურ მისიებში ან საკონსულოებში ვიზიტის გარეშე.

## რესურსები ინტერნეტში
* სავიზო ინფორმაცია უცხოელ მოქალაქეთათვის 
* საქართველოში ვიზიტის დაგეგმვის კალკულატორი 
* Citizens and stateless persons permanently residing in the countries that may enter Georgia without a visa for short-term visit (Not exceeding 90 calendar days in any 180-day period) 
* ელექტრონული ვიზის ოფიციალური გვერდი

## სქოლიო
კატეგორია:სავიზო პოლიტიკა ქვეყნების მიხედვით
ნიკოლა სტარჯონი

**ნიკოლა ფერგიუსონ სტარჯონი** (დ. 19 ივლისი, 1970) — შოტლანდიის მეხუთე პირველი მინისტრი, ასევე შოტლანდიის ნაციონალური პარტიის ლიდერი. ის პირველი ქალია, რომელიც ამ თანამდებობას იკავებს.

## რესურსები ინტერნეტში 
* На сайте SNP
* На сайте парламента Шотландии

კატეგორია:დაბადებული 19 ივლისი
კატეგორია:დაბადებული 1970
კატეგორია:შოტლანდიელი ქალი პოლიტიკოსები
კატეგორია:შოტლანდიის პირველი მინისტრები
კატეგორია:ცოცხალი ადამიანები
Siemens Combino

]]

**Siemens Combino** — დაბალიატაკიანი ტრამვაის ვაგონი, რომელსაც კომპანია სიმენსი (Siemens Transportation Systems, იგივე DUEWAG) აწარმოებს. ამ ტიპის პირველი ვაგონი დიუსელდორფში, Duewag–ის ქარხანაში 1996 წელს გამოუშვეს. ამჟამად მათი წარმოება მიმდინარეობს კრეფელდში (Krefeld-Urdingen). Siemens Combino-ს ზოგიერთი ვაგონი აგებულია Siemens-ის პოლონეთის ფილიალში, ქ. პოზნანში. კომბინოს აწყობენ სტანდარტული დეტალებისგან, რაც ამცირებს მის თვითღირებულებას.
## ტექნიკური თავისებურებები
ამ ვაგონის ძარა ძირითადად ალუმინისგან მზადდება. ძარას ქვედა ნაწილი შედუღებულია, თუმცა ჩარჩო ასაწყობი სეგმენტებისგან შედგება და მოქლონებითაა შეკავშირებული, რაც აადვილებს მის ადაპტირებას და იოლად შეიძლება დამზადდეს ამ მოდელის სხვადასხვა სიგრძის, სიგანისა და განსხვავებული სიგანის ლიანდაგის ვაგონი. მათი სიგრძე 19–დან 54 მეტრამდე მერყეობს, ხოლო იატაკი 30 სმ სიმაღლეზეა (ლიანდაგის ზედაპირიდან). Combino შეიძლება იყოს როგორც ცალმხრივი, ასევე ორმხრივი მიმართულების. ის საკონტაქტო სადენიდან იღებს 600 V ცვლად დენს და გარდაქმნის 400 V მუდმივი დენის სამ ფაზად, რომელიც გადაეცემა რეგენერაციულ მოტორბორბლებს 3 IGBT PWM. განათებისა და გათბობა–კონდიცირების სისტემები მუშაობს 24 V ცვლად დენზე.

## ნაკლოვანებანი
მრავალი ღირსებისა და ინოვაციური ამძრავი აგრეგატების მიუხედავად ამ მოდელმა კრახი განიცადა. 2004 წლის 12 მარტს „სიმენსმა“ საკუთარ პროდუქციაში მასობრივი წუნი აღმოაჩინა, რის გამოც მას 120 000 კილომეტრზე მეტი გარბენის მქონე ყველა ვაგონის უკან გაწვევა მოუხდა. S-ის მსგავს მოსახვევებში, ალუმინის ძარაზე მოქმედმა მაღალი გრეხის ძალვებმა განაპირობა ბზარების გაჩენა სექციებს შორის, სახსრების გარშემო, რასაც შემდგომში შეეძლო გამოეწვია ვაგონების შუაზე ხლეჩა და ავარიები. 2004 წლის 12 აპრილისთვის „სიმენსმა“ აღიარა კომბინოს ნაკლი და საკუთარ თავზე აიღო კომბინოს დაზიანებული ვაგონებისთვის ფურცლოვანი საფარის აღდგენის 300 მილიონი ევროს ღირებულების სამუშაოების ჩატარება, მაგრამ ექსპერტთა აზრით ასეთი შეკეთების შემთხვევაში ვაგონების მწყობრიდან გამოსვლის რისკი მაინც მაღალი რჩებოდა. საბოლოოდ სიმენსმა დაიწყო კომბინოების გადაკეთების მესამე ეტაპი, რომელიც 454 სექციას შეეხო და სიმენსს 400 მილიონი ევრო დაუჯდა. შეკეთებული ვაგონების სავარაუდო სიცოცხლის ხანგრძლივობა 30 წლით განისაზღვრა.
## Gallery

Image:Strassenbahn Augsburg 18-08-2007.jpg|ტრამვაი Combino აუგსბურგში, ბავარია, გერმანია.
Image:Combino Erfurt1.JPG|ტრამვაი Combino ერფურტში, თიურინგია, გერმანია.
Image:Combino VAG auf Rasengleis.jpg|ფრაიბურგის Combino გამწვანებულ ზოლზე.
Image:D2.5018_acland.jpg|D2 კლასის Combino მელბურნში, ავსტრალია.
Image:PotsdamTram1.jpg| Combino პოტსდამში, ბრანდენბურგი, გერმანია.
Image:Siemens Combino PST RB1.JPG|Combino პოზნანში, ველკოპოლსკი, პოლონეთი.

## რესურსები ინტერნეტში
* Siemens Transportation Systems — Combino
* Siemens Combino for Hiroshima Dentetsu (Brochure)
* Interactive 360° tour through a Combino Plus tram
კატეგორია: გერმანული ტრამვაის ვაგონები
კატეგორია: პოლონური ტრამვაის ვაგონები
ფოსტენ არშანჟ ტუადერა

**ფოსტენ არშანჟ ტუადერა** (; დ. 21 აპრილი, 1957, ბანგი, ცენტრალური აფრიკის რესპუბლიკა ) — ცენტრალურ აფრიკელი პოლიტიკოსი, აკადემიკოსი, ცენტრალური აფრიკის რესპუბლიკის პრეზიდენტი 2016 წლიდან, მანამდე პრემიერ-მინისტრი 2008 წლის 22 იანვრიდან 2013 წლის 17 იანვრამდე. 

## აკადემიური კარიერა
ფოსტენ არშანჟ ტუადერა დაიბადა 1957 წლის 21 აპრილს ბანგში, ცენტრალური აფრიკის რესპუბლიკა . ტუადერამ ბანგის და აბიჯანის უნივერსიტეტები დაამთავრა, ამასთანავე მიიღო ორი დოქტორის ხარისხი მათემატიკაში — ლილისა და იაუნდის უნივერსიტეტებში . 1987 წლიდან, იგი ბანგის უნივერსიტეტში სწავლობდა, 1989-1992 წლებში საბუნებისმეტყველო მეცნიერებათა ფაკულტეტის დეკანის მოადგილე იყო, 2005-2008 წლებში კი — უნივერსიტეტის რექტორი.

## პრემიერ-მინისტრი
2008 წლის 22 იანვარს, ცენტრალური აფრიკის პრეზიდენტმა ფრანსუა ბოზიზემ, ტუადერა რესპუბლიკის პრემიერ-მინისტრად დანიშნა. მისი მთავრობა, რომელიც 29 წევრისგან შედგებოდა,  (4 სახელმწიფო მინისტრი, 17 მინისტრი, 7 მინისტრის დელეგატი და პრემიერ-მინისტრი — ტუადერა) ამავე წლის 28 იანვარს დაინიშნა.

2009 წლის 18 იანვარს, ცენტრალური აფრიკის რესპუბლიკის ხელისუფლება დაიშალა და მეორე დღეს, 19 იანვარს, ახალი მთავრობა ჩამოყალიბდა 31 მინისტრით, რომელთაგან 10 მათგანი წინა მთავრობის წევრი იყო. 2011 წლის 22 აპრილს, ფოსტენ არშანჟ ტუადერამ ახალი მთავრობა ჩამოაყალიბა, ამჯერად 34 მინისტრით. ახალი მთავრობა წინა მთავრობის 10 წევრის, ფრანსუა ბოზიზეს ვაჟის (თავდაცვის მინისტრი), ძმისშვილის (ფინანსთა მინისტრი) და 11 ახალი წევრისგან შედგებოდა. 

2012 წლის დეკემბერში, ცენტრალურ აფრიკის რესპუბლიკაში სამოქალაქო ომი დაიწყო (2012—2015). 2013 წლის 11 იანვარს, გაბონის დედაქალაქ ლიბრევილში ხელი მოეწერა სამშვიდობო შეთანხმებას ცეცხლის შეწყვეტის შესახებ. 12 იანვარს, ფრანსუა ბოზიზემ ტუადერა თანამდებობიდან გადააყენა, ვინაიდან, ხელშეკრულების შესაბამისად, პოლიტიკურ ოპოზიციას მთავრობის სათავეში ახალი პრემიერ-მინისტრი უნდა დაენიშნა.

## პრეზიდენტობა
2015-2016 წლის საპრეზიდენტო არჩევნებში, ფოსტენ არშანჟ ტუადერამ ხმათა 62 % მიიღო და ცენტრალური აფრიკის რესპუბლიკის პრეზიდენტი გახდა. 

## სქოლიო
კატეგორია:დაბადებული 21 აპრილი
კატეგორია:დაბადებული 1957
კატეგორია:ცენტრალური აფრიკის რესპუბლიკის პრემიერ-მინისტრები
კატეგორია:ცენტრალური აფრიკის რესპუბლიკის პრეზიდენტები
კატეგორია:ცოცხალი ადამიანები
ჩონბურის პროვინცია

**ჩონბურის პროვინცია** () — ტაილანდის პროვინცია (*ჩანგვათი*). მეზობელი პროვინციებია (ჩრდილოეთიდან საათის ისრის მიმართულებით): ჩაჩენგსაო, ჩანთაბური და რაიონგი. დასავლეთით ესაზღვრება ტაილანდის ყურე. ჩონბურის პროვინცია სახლია ტაილანდის ტურისტებისთვის ყველაზე დიდი ორიენტირებული ქალაქის - პატაიას, ასევე ეს არის ერთადერთი პროვინცია, ბანგკოკის გარეთ, რომელიც დაკავშირებულია ბანგკოკს რვა ზოლიანი გზით, მანძილით 80 კმ. პროვინციის პორტი არის მთავარი და უმსხვილესი ტაილანდის პორტი, მას აქვს წარმატებული ემიგრანტი მოსახლეობა. ამ ფაქტორების გამო, პროვინციის მოსახლეობა სწრაფად იზრდება, ამ მომენტისთვის მოსახლეობა შეადგენს 1.7 მილიონს (თუმცა მოსახლეობის დიდი ნაწილი არ არის რეგისტრირებული). 2012 წლის 31 დეკემბრის მონაცემებით, რეგისტრირებული მოსახლეობა შეადგენს 1.36 მილიონს.

## გეოგრაფია 
პროვინცია მდებარეობს ბანგკოკის ყურის სანაპიროზე, ტაილანდის ყურის ჩრდილოეთ ნაწილში. *Khao Khiao*-ს ქედი გადაჭიმული ჩრდილო-დასავლეთიდან სამხრეთ-აღმოსავლეთის მიმართულებით, რა დროსაც პროვინციის ნაყოფიერი მიწები მდებარეობს პროვინციის ჩრდილოეთში და გამოიყენება მეურნეობისთვის. *Laem Chabang*, რომელიც მდებარეობს პროვინციის სამხრეთში, არის ტაილანდის ერთ-ერთი ღრმა წყლის ნავსადგურებიდან.

პროვინციის მუდმივი სამართლებრივი მოსახლეობა გაიზარდა დაახლოებით 4%-ით ყოველწლიურად 1.040.865-დან 2000 წელს 1.554.365-მდე 2010 წელს. 

## ადმინისტრაციული დაყოფა 
left|200px|ჩონბურის პროვინციის რაიონები

ჩონბურის პროვინცია დაყოფილია 11 რაიონად (ამფხე), რომლებიც, თავის მხრივ, შედგება 92 ქვეზონისგან (ტამბონ) და 691 სოფლისგან (მუბანი).

## ეკონომიკა 
პროვინციის ეკონომიკის მნიშვნელოვან ნაწილს წარმოადგენს ტურიზმი, ლამაზი პლაჟების და გეოგრაფიული მდებარეობის წყალობით.

ტურიზმთან ერთად პროვინციაში განვითარებულია სოფლის მეურნეობაც, აქ იზრდება ძირითადად ტაპიოკა, ქოქოსი, შაქრის ლერწამი, სანაპირო რაიონებში განვითარებულია თევზაობა.

უახლოესი აეროპორტი - სუვარნაბჰუმის ახალი საერთაშორისო აეროპორტია.

## სქოლიო
კატეგორია:ტაილანდის პროვინციები
კრწანისისხევი

**კრწანისისხევი** (ტაბახმელისხევი, დუქნისხევი) — მდინარე თბილისის სამხრეთ ნაწილში, მტკვრის მარჯვენა შენაკადი. სათავეს იღებს თელეთის ქედის ჩრდილოეთ კალთაზე, ზღვის დონიდან 1025 მ-ის სიმაღლეზე, სოფელ ტაბახმელასთან. სიგრძე — 8,5 კმ. ჩაჭრილია შუაეოცენურ ვულკანოგენურ ქანებში და კრწანისის ვაკემდე კანიონისებრი ხეობა აქვს. მდინარე მოხსენიებულია ვახუშტი ბატონიშვილის ნაშრომში „აღწერა სამეფოსა საქართველოსა“.

## სქოლიო
კატეგორია:თბილისის მდინარეები
კატეგორია:მტკვრის შენაკადები
ვინეტარია-ლუი-ბუტიანუ

**ვინეტარია-ლუი-ბუტიანუ** () — მწვერვალი რუმინეთში. ადმინისტრაციულად მოქცეულია არჯეშის ჟუდეცის ტერიტორიაზე. სიმაღლით რუმინეთის რიგით მეცხრე და ფეგერაშის მასივის რიგით მეხუთე მწვერვალი. მდებარეობს რუმინეთის ცენტრალურ ნაწილში, სამხრეთ კარპატებში, ფეგერაშის მასივზე. სიმაღლე 2507 მ.

## რესურსები ინტერნეტში
* ვინეტარია-ლუი-ბუტიანუ 

კატეგორია:რუმინეთის მთები
სავიზო მოთხოვნები აზერბაიჯანის მოქალაქეებისთვის

[thumb|[აზერბაიჯანის ბიომეტრიული პასპორტი]]
**სავიზო მოთხოვნები აზერბაიჯანის მოქალაქეებისთვის** არის აზერბაიჯანის მოქალაქეებისადმი დაწესებული ადმინისტრაციული შესვლის შეზღუდვა სხვა სახელმწიფოს ხელისუფლების მიერ. 2015 წლიდან, აზერბაიჯანის მოქალაქეებს აქვთ უვიზო და ჩასვლისთანავე მისაღები ვიზა ხელმისაწვდომი 58 ქვეყანასთან და ტერიტორიებთან, ამით აზერბაიჯანულ პასპორტს უკავია 78-ე პოზიცია მსოფლიოს ქვეყნების პასპორტებს შორის (ზიმბაბვესთან ერთად).

## სავიზო მოთხოვნების რუკა 
thumb|800px|center|სავიზო მოთხოვნები აზერბაიჯანის მოქალაქეებისთვის

## სავიზო მოთხოვნები 
## სავიზო რეჟიმის გამარტივების შესახებ მოლაპარაკებები 
აზერბაიჯანს დადებული აქვს სავიზო შეთანხმება  (გარდა დანიის, ირლანდიის რესპუბლიკის და გაერთიანებული სამეფოსთან), რომელიც ამცირებს დოკუმენტების სიას საკმარისი დასაბუთების მიზნით, ასევე ითვალისწინებს მრავალჯერად ვიზებს.

## სქოლიო
კატეგორია:სავიზო რეჟიმი ქვეყნების მიხედვით
პრაჩინბურის პროვინცია

**პრაჩინბურის პროვინცია** () — ტაილანდის პროვინცია (*ჩანგვათი*). მეზობელი პროვინციებია (ჩრდილოეთიდან საათის ისრის მიმართულებით): ნაქონრატჩასიმა, საკეო, ჩაჩენგსაო და ნაქონ-ნაიოკი.

## გეოგრაფია 
პროვინცია იყოფა ორ ძირითად ნაწილად, პრაჩინბურის მდინარეს დაბალ ხეობად და მაღალი მიწების პლატოდ *San Kamphaeng Range*-ს მთებთან, რომელსაც სამხრეთით აგრძელებს *Dong Phaya Yen*-ის მთები. ამ რეგიონში ასევე არის ორი ეროვნული პარკი: *Khao Yai* და *Tab larn*.

## ადმინისტრაციული დაყოფა 
180px|left|პრაჩინბურის პროვინციის რაიონები

პრაჩინბურის პროვინცია დაყოფილია 7 რაიონად (ამფხე), რომლებიც, თავის მხრივ, შედგება 65 ქვეზონისგან (ტამბონ) და 658 სოფლისგან (მუბანი).

დაკარგული ნომრები 4 და 5, ასევე 10-დან 12-მდე რაიონები შედიან საკეოს პროვინციის შემადგენლობაში.

## რესურსები ინტერნეტში
*Prachinburi  ტაილანდის ტურიზმის სააგენტო
**Khao Yai* ეროვნული პარკი

## სქოლიო
კატეგორია:ტაილანდის პროვინციები
რაიონგის პროვინცია

**რაიონგის პროვინცია** () — ტაილანდის პროვინცია (*ჩანგვათი*). მეზობელი პროვინციებია (ჩრდილოეთიდან საათის ისრის მიმართულებით): ჩონბური და ჩანთაბური. სამხრეთით ესაზღვრება ტაილანდის ყურე.

## ისტორია 
მეფე ტაქსინი (ტაილანდის) მოვიდა რაიონგში "აიუთაიას სამეფოს* დაცემის შემდეგ. მისი მოკლე ყოფნის დროს რაიონგში ააშენა საზღვაო ფლოტი და შემდეგ გადავიდა ჩანთაბურიში, რომ შეიკრიბებინა სამხედრო ძალა ბურმელების წინააღმდეგ საბრძოლველად. რაიონგში არსებობს წმინდა ადგილი, სადაც ადგილობრივი მოსახლეობა პატივის მისაგებად მიდის მეფე ტაქსინისათვის.

## გეოგრაფია 
მიუხედავად იმისა, რომ ჩრდილოეთით პროვინცია არის მთიანი, პროვინცია ძირითადად შედგება დაბალი სანაპირო ვაკისგან. რამდენიმე კუნძული ტაილანდის ყურეში ეკუთვნის პროვინციას, მათ შორის ტურისტებისთვის პოპულარული კუნძულები: *Ko Samet*-ი, *Koh Mun*-ი და *Ko Khud''-ი.

## ადმინისტრაციული დაყოფა 
200px|left|რაიონგის პროვინციის რაიონები

რაიონგის პროვინცია დაყოფილია 8 რაიონად (ამფხე), რომლებიც, თავის მხრივ, შედგება 58 ქვეზონისგან (ტამბონ) და 388 სოფლისგან (მუბანი).

## რესურსები ინტერნეტში
*ტაილანდის ტურიზმის სააგენტო 
* Funky Fruit Festival 
* რაიონგის ხილის ფესტივალი 

## სქოლიო
კატეგორია:ტაილანდის პროვინციები
ჯანი ინფანტინო

**ჯანი ინფანტინო** (დ. 23 მარტი, 1970, ბრიგი, ვალეს კანტონი, შვეიცარია) — იტალიური წარმოშობის შვეიცარიელი საფეხბურთო ფუნქციონერი. ფიფას მეცხრე პრეზიდენტი 2016 წლის 26 თებერვლიდან. პროფესიით — იურისტი.

დაიბადა შვეიცარიაში. 2000 წელს დაიწყო უეფა-ში მუშაობა. 2009 წლიდან არის უეფა-ს გენერალური მდივანი. 2016 წლის 26 თებერვალს აირჩიეს ფიფა-ს პრეზიდენტად.

## რესურსები ინტერნეტში 
* ბიოგრაფია უეფა-ს საიტზე.

## სქოლიო
კატეგორია:შვეიცარიელი საფეხბურთო ფუნქციონერები
კატეგორია:იტალიელი საფეხბურთო ფუნქციონერები
კატეგორია:ფიფა-ს პრეზიდენტები
კატეგორია:დაბადებული 1970
კატეგორია:დაბადებული 23 მარტი
კატეგორია:ცოცხალი ადამიანები
შრედინგერის განტოლება

[მინი|განტოლების ავტორი და ნობელის პრემიის ლაურეატი [ერვინ შრედინგერი]]
**შრედინგერის განტოლება** — არარელატივისტური კვანტური მექანიკის ძირითადი დინამიკური განტოლება; სახელი უწოდეს ერვინ შრედინგერის პატივსაცემად, რომელმაც იგი 1926 წელს გამოიყვანა. კვანტურ მექანიკაში შრედინგერის განტოლება ისეთივე ძირითად როლს ასრულებს, როგორც ნიუტონის მოძრაობის განტოლება კლასიკურ მექანიკაში და მაქსველის განტოლებები ელექტრომაგნეტიზმის კლასიკურ თეორიაში. შრედინგერის განტოლება აღწერს კვანტური ობიექტების მდგომარეობის ცვლილებას დროის მიხედვით, რაც ხასიათდება ტალღური ფუნქციით. 
## დროითი შრედინგერის განტოლება
თუ ცნობილია ტალღური ფუნქცია \Psi დროის ნებისმიერ შემდგომ t მომენტში. m  მასის ნაწილაკისათვის, რომელიც მოძრაობს V (x, y, z, t) პოტენციალის მქონე ველით წარმოშობილი ძალის მოქმედებით, შრედინგერის განტოლებას ექნება სახე: i\hbar\frac{\partial}{\partial t} \Psi = \left [ \frac{-\hbar^2}{2\mu}\nabla^2 + V(x, y, z, t)\right ] \Psi(x, y, z, t)  (1), სადაც i=\sqrt-1, \hbar=1,05 \cdot 10^{-27} ერგ. წმ არის პლანკის მუდმივა. ამ განტოლებას *დროით* შრედინგერის განტოლებას უწოდებენ.

თუ პოტენციალი დროზე არ არის დამოკიდებული, მაშინ შრედინგერის განტოლების ამონახსნი შეიძლება წარმოვადგინოთ შემდეგი სახით:
: \Psi(x, y, z, t) = \psi(x, y, z) e^{-iEt/\hbar} (2), სადაც E არის კვანტური სისტემის სრული ენერგია, ხოლო \Psi (x, y, z) 
აკმაყოფილებს *სტაციონალურ* შრედინგერის განტოლებას:

: -\frac{\hbar^2}{2m}\nabla^2\psi + V(x, y, z)\psi(\mathbf{r}) = E\psi(\mathbf{r}) (3)

სივრცის შემოსაზღვრულ არეში მოძრავი კვანტური სისტემებისათვის შრედინგერის განტოლების ამონახსნები არსებობს მხოლოდ ენერგიის ზოგიერთი დისკრიტული მნიშვნელობისათვის: E_1, E_2,..., E_n,...; ამ მწკრივის (ზოგად შემთხვევაში უსასრულო) ინომრება მთელი კვანტური n რიცხვების ნაკრებით. E_n თითოეულ მნიშვნელობას შეესაბამება \psi_n(x, y, z) ტალღური ფუნქცია. ამ ფუნქციათა სრული ნაკრების ცოდნა საშუალებას გვაძლევს გამოვითვალოთ კვანტური სისტემის ყველა ზომვადი მახასიეთებელი.

შრედინგერის განტოლება არის მათემატიკური გამოსახულება მიკრონაწილაკების ფუნდამენტური თვისებისა — კორპუსკულურ-ტალღური დუალიზმისა, რომლის თანახმად, ბუნებაში არსებული მატერიის ყველა ნაწილაკსაქვს ტალღური თვისებაც (ეს ჰიპოთეზა პირველად გამოთქვა ლუის დე ბროილმა 1924 წელს). შრედინგერის განტოლება აკმაყოფილებს შესაბამისობის პრინციპს.

## ლიტერატურა
## რესურსები ინტერნეტში
* Quantum Physics  &mdash; textbook by Benjamin Crowell with a treatment of the time-independent Schrödinger equation 
* Linear Schrödinger Equation at EqWorld: The World of Mathematical Equations.
* Nonlinear Schrödinger Equation at EqWorld: The World of Mathematical Equations.
* The Schrödinger Equation in One Dimension  as well as the directory of the book .
* All about 3D Schrödinger Equation 
*Mathematical aspects of Schrödinger equations are discussed on the Dispersive PDE Wiki .
* Web-Schrödinger: Interactive solution of the 2D time-dependent and stationary Schrödinger equation 
* An alternate reasoning behind the Schrödinger Equation 
* Online software-Periodic Potential Lab Solves the time-independent Schrödinger equation for arbitrary periodic potentials.
*What Do You Do With a Wavefunction?
*The Young Double-Slit Experiment
კატეგორია:შრედინგერის განტოლება
Rebeka (მუსიკალური ჯგუფი)

**Rebeka** — პოლონური მუსიკალური ჯგუფი, რომელიც ქმნის ელექტრონულ მუსიკას. შეიქმნა 2008 წელს პოზნანში, ივონა სკვარეკის (სოლისტი) მიერ. 2010 წელს ჯგუფი ერთი წევრით გაიზარდა და მას დაემატა ბარტოშ შჩესნი.
ჯგუფისთვის დამახასიათებელია Casio-ს კლავიატურის ემოციური გამოყენება კომპიუტერთან ერთად და ინგლისურ ტექსტზე შედგენილი მინიმალისტური კომპოზიციები. ბოლო დროს ჯგუფს ხშირად აქვს კონცერტები, ასევე გამოშვებული აქვს სინგლები Fail, Stars და სადებიუტო ალბომი Hellada, რომელიც თორმეტი კომპოზიციისგან შედგება. ჯგუფი კონცერტებს უმეტესად პოლონეთში მართავს, თუმცა ასევე მონაწილეობა აქვს მიღებული სხვადასხვა ფესტივალებში საფრანგეთსა და გერმანიაში.

## დისკოგრაფია
### ალბომები
* 2013-05-17: *Hellada* [Brennnessel Records]
### სინგლები და EP-ები
* 03.11.2014: *"Breath"* [Brennessel]
* 2013: *Melancholia*, *Melancholia (Part 2)*, *Unconscious* [Brennnessel], *Nothing to Give* [Discotexas]
* 2012: *Stars* [Discotexas]
* 2011: *Fail* [Brennnessel]
## რესურსები ინტერნეტში
* კონცერტის ვიდეოჩანაწერი რომელიც გაიმართა ვარშავაში 12.10.2013 ფესტივალ Kultura 2.0-ის ფარგლებში კლუბ Basen-ში
**Rebeka dała koncert w Czwórce* - artykuł na stronie Polskiego Radia
*Profil zespołu na LastFM
* Wywiad dla Onetu 
* "Spotify - Breath" - link do programu
* Między poprawnością a szaleństwem. Wywiad z zespołem 

კატეგორია:პოლონური ალტერნატიული როკ-ჯგუფები
კატეგორია:პოლონური ელექტრონული ჯგუფები
ბაშარ ალ-ასადი

**ბაშარ ალ-ასადი** (; დ. 11 სექტემბერი 1965, დამასკო, სირია) — სირიელი სახელმწიფო და პოლიტიკური მოღვაწე, სირიის პრეზიდენტი 2000 წლის 17 ივლისიდან - 2024 წლის 8 დეკემბრამდე.

მოიგო უალტერნატივო საპრეზიდენტო არჩევნები 2000 წელს და 2007 წელს, და 2014 წლის 3 ივნისს არჩეულ იქნა პრეზიდენტად პირველი ალტერნატიულ არჩევნებში, ოფიციალური შედეგით 88,7 % -ით. 2014 წლის არჩევნები მიმდინარეობდა სამოქალაქო ომის პირობებში და ბოიკოტირებულ იქნა ოპოზიციის მიერ. შედეგები არ არის აღიარებული ოპოზიციის მომხრე სახელმწიფოების მიერ.

## ბიოგრაფია 
[thumb|left|250px|ასადების ოჯახი. მარცხნიდან მარჯვნივ: ჰაფეზ ალ-ასადი (მამა), ბაშარ ალ-ასადი, მაჰერ ალ-ასადი (ძმა), ანისა მაჰლუფი (დედა), მაჯიტი (ძმა), ბუშრა (და) და ბასილ ალ-ასადი (ძმა), [1970-იანი წლები]]
[thumb|left|ასადების ოჯახი [1994 წელი. წინა პლანზე არიან ჰაფეზ ალ-ასადი და მისი მეუღლე ანისა. უკან, მარცხნიდან მარჯვნივ: მაჰერ ალ-ასადი, ბაშარი, ბასილ ალ-ასადი, მაჯიტი და ბუშრა]]

ბაშარ ალ-ასადი დაიბადა 11 სექტემბერს 1965 წელს დამასკოში. მამა, გენერალი ჰაფეზ ალ-ასადი იყო მეთაური სირიის საჰაერო ძალების და ჰაერსაწინააღმდეგო თავდაცვის, მისი მეუღლე ანისა მაჰლუფი (1929-2016), რომელიც რელიგიური უმცირესობის, ალავიტების წარმომადგენელია. მამა წარმოშობით არაბულ ალავიტურ ტომიდან არის, ტომის სახელია — *კალბია*, ხოლო დედა სხვა ასეთი ტომიდან არის — *ჰადინი*. როდესაც ბაშარი ჯერ კიდევ არ იყო ხუთი წლის, მისი მამა სახელმწიფო გადატრიალების შედეგად დაიკავა სირიის პრეზიდენტის პოსტი.

დაწყებითი და საშუალო განათლება ბაშარ ალ-ასადმა მიიღო ელიტურ არაბული-ფრანგულ ლიცეუმში "ჰურია" დამასკოში. 1982 წელს მან დაასრულა სწავლა ლიცეუმში და მიიღო ბაკალავრის ხარისხი, ხოლო 1988 წელს წარჩინებით დაამთავრა დამასკოს უნივერსიტეტის მედიცინის ფაკულტეტი სპეციალობით "ოფთალმოლოგი", რის შემდეგ იგი მუშაობდა სამხედრო ჰოსპიტალში.

2024 წლის 8 დეკემბერს ჰაიათ თაჰრირ ალ-შამის დამასკოში და ჰომსში მიღწეული წარმატებების გამო დატოვა ქვეყანა და გაემგზავრა გაურკვეველი მიმართულებით.

## სქოლიო
კატეგორია:დაბადებული 11 სექტემბერი
კატეგორია:დაბადებული 1965
კატეგორია:სირიის პრეზიდენტები
კატეგორია:სირიელი პოლიტიკოსები
კატეგორია:დამხობილი პრეზიდენტები
კატეგორია:ცოცხალი ადამიანები
კაშელი (მრავალმნიშვნელოვანი)

**კაშელი** (მიღებულია ირლანდიური სიტყვა *Caiseal*-ის ანგლიფიცირების შედეგად, ნიშნავს *„ქვის ფონს“*) — ტოპონიმი, რომელიც შეიძლება ერქვას რამდენიმე დასახლებას:

* კაშელი — ქალაქი სამხრეთ ტიპერარის საგრაფოში.
* კაშელი — სოფელი გოლუეის საგრაფოში.
* კაშელი — გელტახტი სოფელი კუნძულ აკილზე, მეიოს საგრაფოში.
ბუნახური

**ბუნახური** (; ) — გელტახტი სოფელი კუნძულ აკილის ჩრდილოეთით, ირლანდიაში; მდებარეობს მეიოს საგრაფოში, კონაქტის პროვინციაში. სოფელში მოქმედებს სკოლა და კათოლიკური ეკლესია. ბუნახურში იყო ორი მაღაზია და ფოსტის ოფისი, რომლებიც 2007 წელს დაიკეტა.

## იხილეთ აგრეთვე 
* მეიოს საგრაფო

## სქოლიო
კატეგორია:მეიოს საგრაფოს დასახლებული პუნქტები
კატეგორია:გელტახტი ადგილები მეიოს საგრაფოში
დუნივერი

**დუნივერი** (; ) — გელტახტი სოფელი კუნძულ აკილის აღმოსავლეთით, ირლანდიაში; მდებარეობს მეიოს საგრაფოში, კონაქტის პროვინციაში. ესაზღვრება სოფლები: ასკილი და ტონატანვალი. სოფელში არის სკოლა, ავტოსახელოსნო, ყავის სახლი და ავტობუსის გაჩერება.

## იხილეთ აგრეთვე 
* მეიოს საგრაფო

## სქოლიო
კატეგორია:მეიოს საგრაფოს დასახლებული პუნქტები
კატეგორია:გელტახტი ადგილები მეიოს საგრაფოში
სულეიმან იბნ ყუთლუმიში

**სულეიმან იბნ ყუთლუმიში**, აგრეთვე ცნობილი როგორც **სულეიმან I** (; ) — რუმის სასულთნოს დამაარსებელი, რუმის სულთანი 1077-1086 წლებში, გარდაცვალებამდე.

სულეიმანის მამა, ყუთლუმიში წარუმატებლად ებრძოდა საკუთარ ბიძაშვილს — ალფ-არსლანს სელჩუკთა სახელმწიფოს ტახტისთვის. 1064 წელს, ყუთლუმიშის გარდაცვალების შემდეგ, სულეიმანი და მის სამი ძმა ტავრის მთებში გაიქცნენ, იქ კი თურქმანთა ტომებს შეაფარეს თავი. ალფ-არსლანი ამ ქმედებას სადამსჯელო ექსპედიციებით გამოეხმაურა, მან თავდასხმები დაიწყო, რასაც ოთხი ძმიდან მხოლოდ სულეიმანი გადაურჩა.

1078 წელს, ბიზანტიის იმპერატორი მიხეილ VII ცდილობდა სულეიმანისთვის დახმარების გაწევას ანატოლიის თემის მეთაურის — ნიკიფორე III ბოტანიატეს წინააღმდეგ, რომელიც იმპერატორს ტახტისთვის ებრძოდა. სულეიმანმა ხელში ჩაიგდო ბოტანიატეს მცირე ძალა  ქუთაჰიასა და ნიკეას შორის, რის შემდეგაც, უზურპატორმა სულეიმანი დაარწმუნა, რომ შეერთებოდა მის აჯანყებას. ნიკიფორე III-ის ძალაუფლებისთვის ბრძოლა წარმატებული აღმოჩნდა და მხარდაჭერის სანაცვლოდ, სულეიმანის ნაცნობ თურქმანებს კონსტანტინოპოლთან ახლოს ცხოვრების ნება დართო. ცოტა ხნის შემდეგ, სულეიმანმა მხარი ნიკიფორე მელისენოსს დაუჭირა, რომელმაც თურქმანებისთვის ნიკეის საზღვარი გახსნა. ამის შემდეგ, ყველა ბითინია სულეიმანის კონტროლის ქვეშ მოექცა. 1084 წელს, მან ნიკეა დატოვა.

1085 წელს, სულეიმანმა ანტიოქია დაიპყრო და განაგრძო იქ მცხოვრები ხალხის ხოცვა-ჟლეტა. 1086 წელს, იგი სირიის სელჩუკმა მმართველმა — ტუტუშ I-მა ანტიოქიასთან ახლოს მოკლა.

## ლიტერატურა
* 
* 

## სქოლიო
კატეგორია:რუმის სულთნები
კატეგორია:გარდაცვლილი 1086
Lego Jurassic World

**LEGO Jurassic World** — ვიდეო თამაში, რომელიც შეიმუშავა კომპანიებმა: LEGO, TT Games და Warner Bros. შემდეგი პლატფორმებისათვის Xbox One, Play Station 3, PSVita PC, Wii U, Nintendo 3DS თამაში გამოვიდა 2015 წლის 12 ივნისს მოქმედების ადგილი არის Jurassic World და Jurassic Park. თამაშში ასევე მოთამაშეებს აქვთ უფლება ითამაშონ ორში და გაერთონ. ითამაშეთ დინოზავრებით და პატარა ლეგოს კაცუნებით.

## გეიმპლეი 
თამაშში მოგიწევთ ითამაშოთ დინოზავრებითა და ლეგოს პატარა კაცუნებით და გადაარჩინოთ ისინი დინოზავრებისგან, მოთამაშეებს შეუძლიათ ითამაშონ ეს თამაში 2 პერსონაზე. სხვადასხვა ტურში შეგხვდებათ სხვადასხვა პერსონაჟები შემდეგი ფილმებიდან Jurassic Park, The Lost World: Jurassic Park, Jurassic Park III და ბოლო 2015 წლის ფილმი Jurassic World. თამაშში 100-ზე მეტი პერონაჟია, მათ შორის დინოზავრის 20-ზე მეტი სახეობა.

## პერსონაჟების სია 
*Jurassic Park-დან
*1. სემ ნეილი - დოქტორი ალან გრანტი
*2. ლორა დერნი - დოქტორი ელი სეთლერი
*3. ჯეფ გოლდბლემი - დოქტორი იან მალკოლმი
*4. რიჩარდ ეთინბორუჯი - ჯონ ამონდი 
*5. ბობ ფიქი - რობერტ მალდუნი
*6. მარტინ ფერერო - დონალდ ჯენარო 
*7. ჟოზეფ მეზელო -  თიმ მერფი და ა.შ
*The Lost World: Jurassic Park-დან
*1. ჯულიანა მური - სარა ჰერდინგი
*2.ერლის ჰოუორდი - პეტერ ლედლოუ
*3. ქემილია ბილი - ქეთი ბოუმენი
*4. რიჩარდ შიფი - ედი ქერი
*5. ვანესა ლი ჩესთერი - ქელი ქართისი  და ა.შ
*Jurassic Park III-დან 
*1. მაიკლ ჯეთერი - მისტერ იუდესკი
*2. ტეილორ ნიკოლსი - მარკ დეგლერსი
*3. ჯულიო ოსკარ მედოსო - ენრიკ მედოსო და ა.შ
*Jurassic World-დან
*1. ქრის ფრეთი - ოუენი
*2. ბრის დელეს ჰოუორდი - ქლერი
*3. ირფენ ხანი - მესრენი
*4. თეი სიმფკინსი - გრეი
*5. ნიკ რობინზონი - ზაკი და ა.შ

## სქოლიო
კატეგორია:2015 წლის ვიდეო თამაშები
კატეგორია:მოქმედებითი-სათავგადასავლო თამაშები
Hips Don't Lie

'''Hips Don't Lie''' — კოლუმბიელი მომღერლის და კომპოზიტორის შაკირას სინგლი მისი მეშვიდე სტუდიური ალბომიდან Oral Fixation, Vol. 2. სიმღერის გამოშვების თარიღია 2006 წლის 26 თებერვალი. სიმღერაში, ასევე, მონაწილოებას იღებს ჰაიტელი მომღერალი უიაკლეფ ჟანი.

„Hips Don't Lie“-მა მიაღწია პირველ ადგილს Billboard Hot 100-ში და, აშშ-ის ჩარტების გარდა, სიმღერამ,ასევე, დაიკავა პირველი ადგილი კიდევ 55 ქვეყნის წამყვან ჩარტებში. ამ დროისთვის გაყიდულია სიმღერის დაახლოებით 16 მილიონი ასლი (10 მილიონი ინტერნეტ-გადმოწერა და 6 მილიონი ფიზიკური ასლი). ამ მაჩვენებლით ის 21-ე საუკუნის ყველაზე გაყიდვად სინგლებს შორის ერთ-ერთია.

## სქოლიო
კატეგორია:2006 წლის სინგლები
კატეგორია:შაკირას სიმღერები
Nissan Tiida

250px|მინიატიურა|2009 წ.
250px|მინიატიურა
**Nissan Tiida** — იაპონური კომპანია Nissan-ის მიერ წარმოებული პატარა ავტომანქანა. მოდელის წარმოება 2004 წლიდან დაიწყო, გამოსულია ორი თაობა.

Tiida-ს პირველი თაობა 2004-2012 წლებში იწარმოებოდა C11 სერიით და წარმოდგენილი იყო ხუთკარიანი ჰეტჩბეკისა და ოთხკარიანი სედანის სახით. ჩრდილოეთ ამერიკაში იყიდებოდა Nissan Versa-ს სახელით, სამხრეთ ამერიკაში კი  Dodge Trazo-ს, სამხრეთ-აღმოსავლეთ აზიაში კი Nissan Latio-ს სახელით. C11 სუბკომპაქტურ და კომპაქტურ მანქანათა კლასს შორის მერყეობს, ნისანის გლობალურ პორტფოლიოში წარმოადგენს შუალედურ მოდელს უფრო პატარა Micra/March-სა და დიდ Sylphy/Sentra-ს შორის. ბაზარზე დამოკიდებულებიდან გამომდინარე, C11-მა ჩაანაცვლა სხვადასხვა მოდელები და დიდი ადგილი დაიკავა სხვადასხვა სეგმენტში. მაგალითად, იაპონიაში Tiida-მ ჩაანაცვლა Nissan Sunny — ნისანის ყველაზე პატარა სედანთა ხაზი.უმრავლეს ბაზარზე, Tiida March-სა და Sylphy-ს შორის შეიჭრა. ჩრდილოეთ ამერიკაში, ის ახალი დონის მოდელი გახდა Sentra-ს შემდეგ. ზოგადად, Tiida-მ დაიკავა ის ადგილი, რომელიც მანამდე Nissan Almera/Pulsar/Sentra/Sunny მოდელებს ეკავათ. C11 კლასის ჩანაცვლება პირველად ჩინეთში დაიწყო, 2011 წელს, ახალი თაობის C12 Tiida/Pulsar ჰეტჩბეკით. 2012 წელს, მწარმოებელმა უმეტესი ბაზრიდან C11-ის, როგორც მთავარი პროდუქტის ამოღება დაიწყო. C11 ასევე ჩანაცვლდა სუბკომპაქტური  Nissan Note ან Versa Note (E12) ჰეტჩბეკებით, სედანის ფრონტზე კი სუბკომპაქტური Almera/Latio/Sunny/Versa (N17)-ითა და კომპაქტური Nissan Pulsar/Sylphy/Sentra (B17)-ით.

2011 წელს, ნისანმა ჩინეთის ბაზრისთვის გამოუშვა Tiida-ს მეორე თაობა, ხუთკარიანი ჰეტჩბეკის C12 სერია. 2013 წლიდან, მისი გაყიდვა დაიწყო ტაილანდში, ავსტრალიასა და ახალ ზელანდიაში Nissan Pulsar-ის სახელით.

## პირველი თაობა (C11; 2004–2012)
ნისანმა C-Note-ის კონცეპტუალური მანქანა, ანუ მომავალი Nissan Tiida 2003 წლის ბოლოს, Tokyo Motor Show-ზე წარმოადგინა. ავტომობილი გასაყიდად 2004 წლის ბოლოს იაპონიის ბაზარზე გამოვიდა. თავდაპირველად, მისთვის პრიორიტეტულ ბაზრად აზია მიიჩნეოდა. ამის შემდეგ, ნისანმა Tiida მექსიკის ბაზარზე გაიტანა, რასაც მოჰყვა აშშ-ის, კანადისა და 2007 წელს ევროპის ბაზრები. ავტომანქანის ვერსიები მოიცავს 1,5; 1,6; 1,8 ლ მოცულობის ბენზინის და 1,5 ლ მოცულობის დიზელის ძრავებს.

იაპონიის ბაზრისთვის, ნისანი თვეში 5 000 Tiida-ს აწარმოებდა. 2005 წელს გაიყიდა დაახლოებით 100 000 ავტომობილი, 2006 წელს 70 000, 2007 წელს 62 000, 2008 წელს 65 000, 2009 წელს 57 400, 2010 წელს 46 300 ავტომობილი. გარდა იაპონიისა, Tiida-მ განსაკუთრებული პოპულარულობა ჩინეთში მოიპოვა; ამ ქვეყანაში 2008 წელს 140 000 ავტომობილი გაიყიდა, 2010 წელს კი 154 000.

წარმოების დღიდან, მსოფლიო მასშტაბით გაყიდულია 460 000 Nissan Tiida. ეს მოდელი 2010 წელს ნისანის ყველაზე გავრცელებული ატომანქანა აღმოჩნდა.

### მეორე თაობა (C12; 2011–დღემდე)
2011 წლის აპრილში, შანხაის ავტო-შოუზე ნისანმა წარმოადგინა Tiida-ს მეორე თაობა, C12 სერია. გაყიდვა ჩინეთში 2011 წლის ივნისში დაიწყო; ხელმისაწვდომია 5-კარიანი ჰეტჩბეკის სახით. აღსანიშნავია, რომ ეს მოდელი იაპონიის ბაზარზე არ იყიდება.

## მესამე თაობა (2015–დღემდე)
ავტომობილი, რომელიც 2015 წლის მარტიდან ევროპის ბაზარზე Nissan Pulsar (C13)-ის ბრენდითაა წარმოდგენილი, რუსეთში ის Nissan Tiida-ს სახელით იყიდება.

## რესურსები ინტერნეტში
*ოფიციალური საიტი 

## სქოლიო
კატეგორია:Nissan
ლექსინგტონ სტილი

**კლიფტონ ბრიტი** (),   ცნობილი როგორც **ლექსინგტონ სტილი** ()  (დ. 28 ნოემბერი, 1969)  — ამერიკელი პორნოვარსკვლავი და რეჟისორი. იგი არის პირველი მსახიობი, რომელმაც მოიგო AVN Male Performer of the Year Award სამჯერ.

## რესურსები ინტერნეტში
* ოფიციალური საიტი 
* 
* 
* 

კატეგორია:ამერიკელი პორნო მსახიობები
კატეგორია:დაბადებული 28 ნოემბერი
კატეგორია:დაბადებული 1969
კატეგორია:ცოცხალი ადამიანები
აბუ ლ-ქასიმი

**აბუ ლ-ქასიმი** () — რუმის სულთანი 1086-1092 წლებში.

1084 წელს, სულთანმა სულეიმან იბნ ქუთულმიშმა აბუ ლ-ქასიმი ნიკეის მმართველად დანიშნა. სულეიმან I-ის გარდაცვალების შემდეგ, მისი შვილები სელჩუკებმა დააპატიმრეს, რის შემდეგაც აბუ ლ-ქასიმმა თავი რუმის სულთნად გამოაცხადა. სულთნის უფლებამოსილება ბითინიასა და კაპადოკიაში შეზღუდული იყო, რადგან იქ მისი ძმა მმართველობდა. 
ძალაუფლების დამტკიცების შემდეგ, სულთანმა გადაწყვიტა, რომ მეზობლებზე საკუთარი გავლენა გაეძლიერებინა. ამისთვის, ყველაზე მოსახერხებელი ბიზანტიის იმპერია იყო, მაგრამ ამ მიზნით მხოლოდ აბუ ლ-ქასიმი არ მოძრაობდა – სელჩუკ ამირას, ჩაკას სურდა, რომ საკუთარი თავი იმპერატორად გამოეცხადებინა და პაჭანიკებს კონსტანტინოპოლის ერთობლივი ალყისთვის მოუწოდა. მარმარილოს ზღვაზე კონტროლის დამყარების შემდეგ, აბუ ლ-ქასიმმა გადაწყვიტა საზღვაო ფლოტის ჩამოყალიბება კიოსში და ბიზანტიის ფლოტის გამოწვევა. ბიზანტიის იმპერატორმა ალექსი კომნენოსმა მის წინააღმდეგ ორი გენერალი — მანუელ ბუტომიტე და ტატიკი გაგზავნა. სულთანის არმია და ფლოტი განადგურდა, რის შემდეგაც იგი იძულებული გახდა ხელი მოეწერა სამშვიდობო ხელშეკრულებაზე. 

აბუ ლ-ქასიმის წარუმატებელმა ქმედებებმა აღაშფოთა სელჩუკთა სახელმწიფოს მმართველი და მან გადაწყვიტა, რომ პატიმრობიდან გაეთავისუფლებინა სულეიმან იბნ ქუთულმიშის შვილები. ამის შემდეგ, ქასიმის მმართველობა დაემხო და რუმის სულთანი სულეიმან I-ის შვილი — ქილიჩ-არსლან I გახდა. 

## ლიტერატურა
* 
* 

კატეგორია:რუმის სულთნები
კატეგორია:გარდაცვლილი 1092
კატეგორია:დაბადების წელი უცნობია
საკეოს პროვინცია

**საკეოს პროვინცია** () —  ტაილანდის პროვინცია (*ჩანგვათი*). მეზობელი პროვინციებია (სამხრეთიდან საათის ისრის მიმართულებით): ჩანთაბური, ჩაჩენგსაო, პრაჩინბური, ნაქონრატჩასიმა და ბურირამი. აღმოსავლეთით მას ესაზღვრება კამბოჯა.

## ისტორია 
1993 წელს საკეოს მიენიჭა პროვინციის სტატუსი, როდესაც ექვსი რაიონი საკეო, ქჰლონგჰატი, ვანგნამაიენი, არანიაპრატჰეტი, ტა-პჰრაია და პრაჩინბურის ვატანანაქჰონი შეუერთდა მას. ამგვარად, საკეო არის ტაილანდის ერთ-ერთი იმ ოთხი ახალი პროვინციიდან, რომელიც ახლად შეიქმნა.

1979 წელს საკეოს პროვინციაში, ქალაქ საკეოს ჩრდილოეთით, შეიქმნა ლტოლვილთა ბანაკი.

## გეოგრაფია 
thumb|200px|left|საკეოს პროვინციის გარეუბანი

პროვინციის ჩრდილოეთი დაფარული *Kamphaeng Range*-ის და *Dangrek* ტყიანი მთებით. სამხრეთით არის *Cardamom*-ის მთები, რომელიც ძირითადად განადგურებულია.
პროვინციაში გვხვდება ორი ეროვნული პარკი: *Pang Sida*-ს ეროვნული პარკი, რომელიც 1982 წელს დაარსდა და *Ta Phraya*-ს ეროვნული პარკი, დაარსებული 1996 წელს.

## ადმინისტრაციული დაყოფა 
150px|left|საკეოს პროვინციის რაიონები

საკეოს პროვინცია დაყოფილია 9 რაიონად (ამფხე), რომლებიც, თავის მხრივ, შედგება 59 ქვეზონისგან (ტამბონ) და 619 სოფლისგან (მუბანი).

## რესურსები ინტერნეტში
*ტაილანდის ტურიზმის სააგენტო 
*პროვინციის გიდი 
*პროვინციის რუკა

## სქოლიო
კატეგორია:ტაილანდის პროვინციები
კილგალაგანი

**კილგალაგანი** (; ) — გელტახტი სოფელი ირლანდიაში, მდებარეობს მეიოს საგრაფოში, კონაქტის პროვინციაში. კილგალაგანის კონცხზე ბრინჯაოს ხანიდან მოყოლებული მდებარეობდა საზღვაო ფორტი, რომელსაც დუნკიგანი ერქვა (Dún Chaocháin).

## იხილეთ აგრეთვე 
* მეიოს საგრაფო

## სქოლიო
კატეგორია:მეიოს საგრაფოს დასახლებული პუნქტები
კატეგორია:გელტახტი ადგილები მეიოს საგრაფოში
ლესპეზი

**ლესპეზი** () — მთა რუმინეთში, ფეგერაშის მასივზე. სიმაღლე 2522 მ. მთის ძირში, ზღვის დონიდან 2135 მ სიმაღლეზე არის მყინვარული წარმოშობის ტბა კელტუნი.

## რესურსები ინტერნეტში
* ლესპეზი 

კატეგორია:რუმინეთის მთები
ომუ (მთა)

**ომუ** () — მთა რუმინეთში, ბუჩეჯის მასივზე. რუმინეთის მთებს შორის სიმაღლით მე-11 ადგილზეა. ბუჩეჯის მასივის უმაღლესი წერტილი. სიმაღლე 2505 მ. მწვერვალზე გაშენებულია მეტეოსადგური და თავშესაფარი კაბანა-ომუ.

## რესურსები ინტერნეტში
* ომუ 

კატეგორია:რუმინეთის მთები
ბუკურა (მთა)

**ბუკურა**, **ბუკურა-დუმბრავე**, **ოკოლიტი** () — მთა რუმინეთში, ბუჩეჯის მასივზე. რუმინეთის მთებს შორის სიმაღლით მე-12 ადგილზეა. სიმაღლე 2503 მ. მისგან სიახლოვეს მდებარეობს მთა ომუ და თავშესაფარი კაბანა-ომუ.

## რესურსები ინტერნეტში
* ბუკურა 

კატეგორია:რუმინეთის მთები
კეჟმარსკი-შტიტი

**კეჟმარსკი-შტიტი** () — მთა სლოვაკეთში. წარმოადგენს სლოვაკეთის ერთ-ერთ ყველაზე მაღალ წერტილს, სიმაღლე 2556 მ. მდებარეობს მაღალ ტატრებში.

## რესურსები ინტერნეტში
* კეჟმარსკი-შტიტი

კატეგორია:სლოვაკეთის მთები
ჩრდილოეთ უნგრეთის მთები

**ჩრდილოეთ უნგრეთის მთები** () — მთიანი მხარე უნგრეთსა და სლოვაკეთში. იგი ქმნის ერთიან გეოგრაფიულ რეგიონს უნგრეთთან მიბჯენილ სლოვაკურ მატრანსკო-სლანსკის ოლქთან ერთად. ისინი ერთობლივად დასავლეთი კარპატების შიგნით წარმოქმნიან ცალკე გეომორფოლოგიურ ოლქს. ჩრდილოეთ უნგრეთის მთები გადაჭიმულია მთელი ჩრდილო-აღმოსავლეთ უნგრეთის გასწვრივ. უმაღლესი წერტილის სიმაღლეა 1092 მ (შიმონკა, უნგრეთში — კეკეში, 1014). აგებულია კირქვებით. ფართობი 11,400 კმ². სიგრძე 250 კმ, სიგანე 50 კმ.

## ლიტერატურა
* Földrajzi Világatlasz (Kartográfiai Vállalat, Budapest, 1962) 464. o. ISBN 963-352-516-0 CM
* Magyarország atlasza (Cartographia, Budapest, 1999) 132. o. ISBN 963-352-516-0 CM

კატეგორია:უნგრეთის ქედები
კატეგორია:სლოვაკეთის ქედები
ტრატის პროვინცია

**ტრატის პროვინცია** () — პროვინცია (*ჩანგვათი*) ტაილანდის აღმოსავლეთში. ჩრდილო-დასავლეთით მას ესაზღვრება ჩანთაბური, აღმოსავლეთით კამბოჯა და სამხრეთით ტაილანდის ყურე. ტრატი მდებარეობს ბანგკოკიდან 315 კმ-ით მოშორებით.

ტრატი ცნობილია ძვირფასი ქვების მოპოვებით და ვაჭრობით.

## გეოგრაფია 
პროვინციის აღმოსავლეთში *Cardamom*-ის ქედი აყალიბებს საზღვარს კამბოჯასთან.

## ადმინისტრაციული დაყოფა 
left|150px|ტრატის პროვინციის რაიონები

ტრატის პროვინცია დაყოფილია 7 რაიონად (ამფხე), რომლებიც, თავის მხრივ, შედგება 38 ქვეზონისგან (ტამბონ) და 254 სოფლისგან (მუბანი).

## რესურსები ინტერნეტში
*პროვინციის გიდი 
*პროვინციის რუკა

## სქოლიო
კატეგორია:ტაილანდის პროვინციები
კრეაციონიზმი

**კრეაციონიზმი** — რელიგიური რწმენა, რომელიც ითვალისწინებს იმას, რომ სამყარო და სიცოცხლე შეიქმნა ისე, როგორც გადმოცემულია რელიგიურ წიგნებში. წიგნი დაბადებისას თანახმად, ღმერთმა სამყარო შექმნა არაფრისგან. სხვა რელიგიებს სხვანაირი წარმოდგენები აქვთ სამყაროს შექმნაზე. კრეაციონიზმისკენ მიმდევრობა დაიწყო XIX საუკუნეში, როდესაც ფუნდამენტალისტი პროტესტანტები დაუპირისპირდნენ მეცნიერებს, რომლებმაც წინ წამოჭიმეს ევოლუციის და გეოლოგიის თეორიები. XX საუკუნეში, კრეაციონისტული მოძრაობები დაიწყო ისლამსა და იუდაიზმში. კრეაციონისტებს არ სჯერათ, რომ ყველაფერი ცოცხალი პრიმიტიული ორგანიზმისგან წამოვიდა და ნელ-ნელა დროის მონაკვეთში იზრდებოდა და ყალიბდებოდა. ისინი ფიქრობენ, რომ ერთი ფორმიდან ცოცხალი ორგანიზმი მეორეში ვერ გარდაიქმნება, მაგრამ მათ ბიოლოგები და პალეონტოლოგები ეწინააღმდეგებიან. ისინი ამტკიცებენ, რომ ნამარხი ნაშთები არიან ძალიან განსხვავებულნი იმისგან რაც ოდესღაც იყო და ფიქრობენ, რომ ნაშთები დროთა განმავლობაში შეიცვლება. კრეაციონიზმის მრავალი მტკიცება ეწინააღმდეგება არა მხოლოდ თანამედროვე ბიოლოგიას, არამედ ფიზიკას, კოსმოლოგიას, გეოლოგიას, არქეოლოგიასა და ისტორიას. ვინაიდან კრეაციონისტთა შეხედულებები არ დასტურდება ემპირიული მტკიცებულებებით, ოფიციალურ სამეცნიერი სფეროში კრეაციონიზმი კლასიფიცირებულია როგორც ფსევდომეცნიერება.

## იხილეთ აგრეთვე 
*თეისტური ევოლუცია

## რესურსები ინტერნეტში
* კრეაციონიზმი — უცხო სიტყვათა ლექსიკონი

## სქოლიო 
კატეგორია:კრეაციონიზმი
კატეგორია:ქრისტიანული ტერმინები
კატეგორია:თეიზმი
La Tortura

**„La Tortura“** (ქართულად: „წამება“) — კოლუმბიელი მომღერლისა და კომპოზიტორის შაკირას სინგლი მისი მეექვსე ალბომიდან სახელწოდებით Fijación Oral, Vol. 1 რომელშიც ასევე მონაწილეობას იღებს ესპანელი მომღერალი ალეხანდრო სანსი. სიმღერის გამოშვების თარიღია 2005 წლის 12 აპრილი.

„La Tortura“ დღემდე რჩება ორივე მომღერლისთვის მათი შესრულებული ესპანურ ენოვანი სიმღერებიდან ყველაზე ცნობილი. სიმღერამ მოუტანა შაკირას 2 ლათინური გრემი 2006 წლის ცერემონიაზე (ნომინაციები: წლის სიმღერა და წლის ჩანაწერი). „La Tortura“ ფლობდა პირველ ადგილს ბილბორდის „Hot Latin Songs“-ის ჩარტებში 25 კვირის განმავლობაში.

## რესურსები ინტერნეტში
* 

კატეგორია:2004 წლის სინგლები
კატეგორია:2004 წლის სიმღერები
კატეგორია:2005 წლის სინგლები
Lego-ს ვიდეო თამაშების სია

მინი|200პქ|Lego-ს ლოგო
ქვემოთ მოცემულ ცხრილში წარმოდგენილია ლეგოს თამაშები, უმეტესი თამაში შექმნა TT Games-მა და გამოუშვა Warner Bros.-მა, ამ პროცესს TT Fusion-იც ესწრებოდა. თამაშების გამოშვება 1997 წლიდან დაიწყო და დღესაც მიმდინარეობს. პირველი თამაშის სახელია „*LEGO Island*“ ხოლო უკანასკნელის - „*Lego Marvel Super Heroes 2*“.

## ორიგინალური თამაშები 
## ლიცენზირებული კუთვნილებები 
## იხილეთ აგრეთვე
* Lego

## რესურსები ინტერნეტში
* ოფიციალური საიტი

კატეგორია:LEGO-ს ვიდეო თამაშები
კატეგორია:ვიდეო თამაშების სიები ფრენჩაიზების მიხედვით
ტონატანვალი

**ტონატანვალი** (; ) — სოფელი კუნძულ აკილის ჩრდილოეთით, ირლანდიაში; მდებარეობს მეიოს საგრაფოში, კონაქტის პროვინციაში. ესაზღვრება სოფლები: დუნივერი და ბუნახური. სოფლის გარშემო მდებარეობს რამდენიმე ტბა, რომელიც მდიდარია კალმახით.

## იხილეთ აგრეთვე 
* მეიოს საგრაფო

## სქოლიო
კატეგორია:მეიოს საგრაფოს დასახლებული პუნქტები
კატეგორია:გელტახტი ადგილები მეიოს საგრაფოში
ჩუპაკაბრა

მინიატიურა|აღწერაზე დაფუძნებული ჩუპაკაბრას ნახატი
**ჩუპაკაბრა** ( ესპანურად სიტყვასიტყვით ნიშნავს „თხის მწოვს“) — თქმულებით გადმოცემული არსება, რომელიც ამერიკის დაუსახლებელ ნაწილებში ბინადრობს. გადმოცემის თანახმად იგი შემჩნეული ყავთ პუერტო-რიკოში. ეს სახელი მას შეარქვეს მისი ნადირობის სტილის გამო. იგი უტევს ცხოველებს და სისხლს წოვს მათ, ყველაზე ხშირად მისი მსხვერპლი სწორედ თხაა. აღწერილობით, იგი არის საშუალო ზომის ცხოველი, არა უმეტესი პატარა დათვისა, რომელსაც კისრიდან კუდამდე ხერხემლის ძვლები აქვს ამოზნექილი. ჩუპაკაბრა არაერთხელ შეუმჩნევიათ ამერიკის ფარგლებში. პირველი შემთხვევა დაფიქსირდა 1995 წელს პუერტო-რიკოში. ასევე ჩილესთან ახლოს, არგენტინაში, ბოლივიაში და ასევე ამერიკის კონტინენტების საზღვრებს გარეთაც — რუსეთსა და ფილიპინებში. 1995 წელს პუერტო-რიკოში, მისი შეტევის დროს იპოვეს 8 მკვდარი ცხვარი, თითოს 3 ნახვრეტი ჰქონდა მკერდის არეში და სისხლისგან იყვნენ დაცლილები. რამდენიმე თვის შემდეგ კანოვანასში, თვითმხილველმა დაინახა უცნაური არსება მათ ეზოში, იქ კი 150-ზე მეტი მკვდარი ცხოველი დახვდა. ასეთი შემთხვევები გახშირდა კუნძულის გარშემო და ბევრმა ფერმამ დაკარგა საქონელი.

სხვადასხვა ქვეყანაში ჩუპაკაბრას სხვადასხვა მითოლოგიურ თუ ლეგენდარულ არსებას უკავშირებენ, რომლებიც მსგავსი აღწერილობის არიან. ბიოლოგების და მკვლევრების განცხადებით, ჩუპაკაბრას არსებობა უბრალოდ პოპულარული ლეგენდაა.

## რესურსები ინტერნეტში 
* ჩუპაკაბრა

## სქოლიო 
კატეგორია:ამერიკის ფოლკლორი
კატეგორია:ლათინური ამერიკის ფოლკლორი
კატეგორია:პუერტო-რიკოს ფოლკლორი
ბარეი (მომღერალი)

**ბარბარა რეისაბალ გონსალეს-ალერ** (; დ. 29 მარტი 1982, მადრიდი, ესპანეთი) — ცნობილია როგორც ბარეი (Barei), ესპანელი მომღერალი და კომპოზიტორი. წარადგენს ესპანეთს ევროვიზიის სიმღერის კონკურსი 2016-ზე სიმღერით „Say Yay!“.

## ბიოგრაფია 
ბარბარა რეისაბალ გონსალეს-ალერი დაიბადა 29 მარტს 1982 წელს მადრიდში. ტერეზა გონსალეს-ალერ მონტერდეს და ფორტუნატო რეიზაბალ ლაროუის ქალიშვილი. მისი მამა, რომელიც გარდაიცვალა ცოტა ხნის შემდეგ, როგორც კი დაიბადა ბარეი, ეკუთვნოდა რეიზაბალების ოჯახი, რომელიც ჩართული იყო ფილმების წარმოებით და უძრავ ქინებაში ინვესტიციების დაბანდებით. ჰყავს სამი ძმა და და: იგნასიო, იესო, ჯულიანი და ლოურდესი. ბარბარა სწავლობდა სიმღერას, გიტარას, მუსიკალურ ენას და ფორტეპიანოს.

ბარბარას კარიერა დაიწყო 16 წლის ასაკში, როდესაც ჩაწერა კრისტინა აგილერას, ლაურა პაუსინის და ლარა ფაბიანის ჰიტები. 2001 წელს ბარბარამ გონზალო ნუჩესთან ერთად მონაწილეობა მიიღო *ბენიდორმის საერთაშორისო სიმღერის ფესტივალზე*, როგორც ნაწილი დუეტის *Dos puntos* სიმღერით "Abrazo del tiempo". ფესტივალის ღამეს მეორე ადგილზე გავიდნენ, მაგრამ საბოლოოდ ისინი გახდნენ გამარჯვებულები იმის გამო, რომ პირველი ადგილის მფლობელები დისკვალიფიკაცია განიცადეს. ფესტივალიდან ცოტა ხნის შემდეგ, ბარბარამ გადავიდა მაიამიში, სადაც ჩაწერა დემო ლათინურ პოპ ჟანრში, რომელიც გადაწყვიტა, რომ არ გამოაქვეყნებდა. უკან მადრიდში დაბრუნების შემდეგ, იგი გახდა რეგულარული შემსრულებელი ქალაქის საკონცერტო დარბაზებში.

2011 წელს, ბარბარამ მიიღო მეტსახელი *Barei* და გამოაქვეყნა თავისი პირველი სტუდიური ალბომი *Billete para no volver*, ალბომი სრულად ესპანურ ენაზეა და წარმოებულია რუბენ ვილანუივას მიერ. ალბომის გამოცემის შემდეგ, ბარეი ყოველ 3 თვეში ერთხელ უშვებს ახალ სინგლს ინგლისურ ენაზე.

## ევროვიზია 2016 
2015 წლის 29 დეკემბერს, ესპანეთის მაუწყებელი *Radiotelevisión Española* (RTVE), გამოაცხადა ბარეი, როგორც ესპანეთის ეროვნული შერჩევის კონკუსის ექვსი კონკუსანტიდან ერთ-ერთი. 1 თებერვალს, ბარეიმ სიმღერით "Say Yay!", მოიგო ესპანეთის ეროვნული შესარჩევი კონკურსი 114 ქულით და წარადგენს ესპანეთს ევროვიზიის სიმღერის კონკურსი 2016-ზე, რომელიც გაიმართება მაისში სტოკჰოლმში.

ესპანეთის ევროვიზიის ეროვნული შესარჩევი კონკურსში გამარჯვების შემდეგ, ბარეიმ ხელი მოაწერა კონტრაქტს Universal Music Group ესპანეთდან.

## დისკოგრაფია 
### ალბომი 
* Billete Para No Volver (2011)
* Throw The Dice (2015)

### სიმღერები 
* Play (2012)
* Another's Life (2013)
* Foolish Nana (2013)
* Wildest Horses (2014)
* You Fill Me Up (2014)
* Time To Fight (2015)
* "Get Up and Go" (2015)
* Say Yay! (2016)

## რესურსები ინტერნეტში
*
*

## სქოლიო
კატეგორია:დაბადებული 1982
კატეგორია:ევროვიზიის კონკურსანტები
კატეგორია:ესპანელი კომპოზიტორები
კატეგორია:ესპანელი მომღერლები
კატეგორია:დაბადებული 29 მარტი
კატეგორია:ცოცხალი ადამიანები
კატეგორია:მადრიდში დაბადებულები
იბიტურუნა

**იბიტურუნა** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 834 მეტრზე. მიეკუთვნება მინას-ჟერაისის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ოლივეირას შემადგენლობაში.

2010 წლის მონაცემებით, მოსახლეობა 2 866 ადამიანს შეადგენდა, მოსახლეობის სიმჭიდროვე 18,72 კმ²-ზე. ფართობი 153 106 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები